**CLASAa XII-a**

**Subiectul I 100 de puncte**

Redactează un eseu argumentativ, de 200- 400 cuvinte, cu referire la minimum două opere literare, **despre limbajul poetic în literatura română**, pornind de la ideile exprimate în următorul citat:

„Noțiunea poeziei ca artă a imaginilor, ˶Dichtkunst˶, pune mai viu în lumină elementele ei vizuale. Noțiunea poeziei ca artă a cuvântului, ˶Wortkunst˶, accentuează mai puternic elementele ei muzicale. Fiecare din aceste noțiuni corespunde unei alte experiențe poetice și se leagă cu câte o altă sistematizare a domeniului estetic.” (Tudor Vianu)

**În redactarea eseului vei avea în vedere următoarele repere**:

* Formularea ipotezei - 10 puncte
* Susținerea a minimum două argumente și/ sau contraargumente - 40 de puncte
* Organizarea și utilizarea structurii specifice, a conectorilor - 5 puncte
* Limbajul critic, capacitatea de analiză și interpretare - 15 de puncte
* Originalitatea abordării problematicii - 15 puncte
* Corectitudinea enunțurilor, lizibilitate - 5 puncte
* Oficiu: 10p

**Subiectul II 100 de puncte**

Comentează textul ***Credinciosule sancho*** de Daniela Șontică (din volumul „Cântece pentru vrăbii și motoare”, Editura Vinea, București, 2024) în minimum 200 de cuvinte.

Orice dulcinee iar eu

ar alunga mârțoaga desigur

ar lua condeiul și i-ar scrie ce mult l-am iubit pe alonso

credinciosului sancho ce mult!

spre clarificare. adevărata dulcinee ar alunga

mârțoaga lui ponosită și ți-ar scrie

!ay, ce mult l-am iubit pe alonso, că așa se face, credinciosule sancho,

l-am cioplit în aur și fulgere, că mi-am trimis inima pe șesuri cu gazon

i-am pus pe cap cunună de pietre scumpe direct spre morile de vânt,

și i-am pus în dreapta sabie de argint, dar acolo – ce folos? – mestecă întruna

l-am trimis în vâltoarea bătăliilor nesfârșite deliruri despre don miguel,

ca să-l pot adora de departe, de parcă pe el l-aș fi iubit,

neclar și uriaș în rugul deșertului, de parcă aș fi îmbrăcat

jur că era cel mai frumos dintre toți; degeaba rochiile de muselină

munți de hârtie am cheltuit când binevoia să ne facă o vizită

scriindu-i despre o mare iubire, cavalerul nici unei tristeți.

râuri s-au vărsat cu totul în mare

oceane s-au urcat la cer

s-au schimbat regi și palate

lumea părea la picioarele bărbatului

fără seamăn.

**În realizarea comentariului, vei avea în vedere următoarele** repere:

* prezentarea a trei elemente de structură/compoziție/limbaj artistic specifice textului poetic (tematică, elemente de recurență, titlu, secvențe poetice, nivelurile limbii etc…) ; 30 puncte
* exprimarea unei opinii critice în raport cu textul-suport și argumentarea acesteia; 20 puncte
* originalitatea și relevanța interpretării; 15 puncte

Pentru redactarea eseului, se acordă punctajul astfel:

* utilizarea metalimbajului critic în prezentarea elementelor de structură/limbaj artistic) 20 puncte;
* respectarea normelor limbii literare, ortografie, punctuație și așezare în pagină - 5 puncte ;

Oficiu - 10 puncte

**Notă**: **Toate subiectele sunt obligatorii.**

**În vederea obținerii punctajelor pentru redactare, ambele eseuri trebuie să aibă numărul minim de cuvinte**.

**Timp de lucru**: 180 minute